**แผนการจัด****การเรียนรู้ที่ ๔๐**

**กลุ่มสาระการเรียนรู้ภาษาไทย ชั้นประถมศึกษาปีที่ ๕**

**รายวิชาภาษาไทย ภาคเรียนที่ ๑**

**หน่วยการเรียนรู้ที่ ๘ เรื่อง วิชาเหมือนสินค้า (วรรณคดีลำนำ) เวลา ๕ ชั่วโมง**

**เรื่อง คำศัพท์ วิชาเหมือนสินค้า เวลา ๑ ชั่วโมง**

**๑. สาระสำคัญ/ความคิดรวบยอด**

 การค้นคว้าและศึกษาความหมายของคำ กลุ่มคำ สำนวนที่ไม่เข้าใจในบทเรียน นับว่าเป็นส่วนสำคัญในการอ่านจับใจความสำคัญหรือตีความได้ดี ซึ่งจะเกิดประโยชน์ต่อผู้เรียนและเกิดการพัฒนาด้านการอ่าน

**๒. มาตรฐานการเรียนรู้/ตัวชี้วัด**

**สาระที่ ๑ การอ่าน**

**มาตรฐานการเรียนรู้ ท ๑.๑** ใช้กระบวนการอ่านสร้างความรู้และความคิดเพื่อนำไปตัดสินใจแก้ปัญหาในการดำเนินชีวิตและมีนิสัยรักการอ่าน

**ตัวชี้วัด** **ท ๑.๑ ป.๕/๒** อธิบายความหมายของคำประโยคและข้อความที่เป็นการบรรยาย และการพรรณนา

**๓. จุดประสงค์การเรียนรู้**

**ความรู้ (K)**

1. บอกความหมายของคำศัพท์ในบทเรียนได้ถูกต้อง

**ทักษะ/กระบวนการ (P)**

1. อ่านและเขียนคำศัพท์ในบทเรียนได้ถูกต้อง
2. แต่งประโยคโดยใช้คำศัพท์ในบทเรียนได้

**เจตคติ (A)**

1. มีความกระตือรือร้นในการเรียน

**๔. สาระการเรียนรู้**

บอกความหมายของคำศัพท์ในบทเรียน

**๕. สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

๓. ความสามารถในการใช้ทักษะชีวิต

- กระบวนการทำงานกลุ่ม

**๖. คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นการทำงาน

**๗. ชิ้นงาน/ภาระงาน**

๑. แบบทดสอบก่อนเรียน เรื่อง วิชาเหมือนสินค้า

๒. ใบงาน เรื่อง คำศัพท์ วิชาเหมือนสินค้า

**๘. กิจกรรมการเรียนรู้**

 **ขั้นนำ**

๑. ครูกล่าวทักทายนักเรียน และให้นักเรียนทำแบบทดสอบก่อนเรียน เรื่อง วิชาเหมือนสินค้า จำนวน ๑๐ ข้อ โดยกากบาทเลือกคำตอบที่ถูกต้อง กำหนดเวลา ๑๐ นาที เมื่อครบเวลาที่กำหนด ครูให้นักเรียนสลับกันตรวจและบันทึกคะแนนลงในแบบทดสอบก่อนเรียน นำส่งคืนครูเพื่อประเมินผล

 **ขั้นสอน**

1. ครูให้นักเรียนแบ่งกลุ่ม กลุ่มละ ๕ คน เพื่อค้นหาคำศัพท์ที่ไม่รู้ความหมาย
2. ครูทบทวนวิธีการค้นหาความหมาย เริ่มต้นให้นักเรียนอ่านในใจแล้วขีดเส้นใต้คำยาก แล้วอ่านบริบทประโยคก่อนหน้าหรือตามหลัง หากยังไม่สามารถบอกความหมายได้ ให้ยกมือเพื่อขอใช้พจนานุกรม
3. ครูแจกใบบันทึกคำศัพท์ แล้วอธิบายให้นักเรียนเขียนคำศัพท์พร้อมค้นหาความหมาย พร้อมแต่งประโยค แล้วพับและตัดตามรอยที่ระบุไว้ในใบบันทึกคำศัพท์
4. ครูชี้แจงให้นักเรียนค้นหาคำและความหมาย เรื่อง วิชาเหมือนสินค้า จากหนังสือเรียน รายวิชาภาษาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาชั้นปีที่ ๕ หน้า ๓๙ – ๔๔ กำหนดเวลา ๑๕ นาที
5. เมื่อครบเวลาที่กำหนดตัวแทนกลุ่มนำเสนอผลงานหน้าชั้นเรียน
6. ครูให้นักเรียนค้นหาคำ หรือ กลุ่มคำที่แสดงให้เห็นถึงส่วนประกอบของเรือสำเภาในเรื่องนี้ เขียนลงในกระดาษ A๔
7. ครูสอบถามจำนวนคำหรือกลุ่มคำที่แสดงให้เห็นถึงส่วนประกอบของเรือสำเภา มีกี่คำ อะไรบ้าง โดยขออาสาสมัครนำเสนอหน้าชั้นเรียน (มอบบัตรพลังวิเศษแก่อาสาสมัคร) โดยครูสอบถามมีกลุ่มใดต้องการเพิ่มเติมหรือไม่
8. นักเรียนทำใบงาน เรื่อง คำศัพท์ วิชาเหมือนสินค้า ตอนที่ ๑ โดยเขียนคำศัพท์ตามที่ครูบอก
9. ครูและนักเรียนร่วมกันเฉลยใบงานตอนที่ ๑

 **ขั้นสรุป**

1. ครูให้นักเรียนทำใบงาน เรื่อง คำศัพท์ วิชาเหมือนสินค้า ตอนที่ ๒ แต่งประโยคจากคำที่กำหนด เป็นการบ้าน นำส่งในชั่วโมงต่อไป
2. ครูตรวจสอบความรู้ของนักเรียนโดยการบอกความหมายจากบัตรคำที่ครูกำหนด ได้แก่ หูทวนลม โยธา เพียร สำเภา กราบเรือ ทยอย โสภา พิสมัย สัญญาณ

**๙. สื่อและแหล่งการเรียนรู้**

๑. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

๒. แบบทดสอบก่อนเรียน เรื่อง วิชาเหมือนสินค้า

๓. ใบงาน เรื่อง คำศัพท์ วิชาเหมือนสินค้า

๔. ใบบันทึกคำศัพท์และประโยค

๕. บัตรพลังวิเศษ

๖. บัตรคำ

 **แหล่งการเรียนรู้**

-

**๑๐. การวัดและการประเมินผล**

| **วิธีการ** | **เครื่องมือ** | **เกณฑ์** |
| --- | --- | --- |
| ตรวจแบบทดสอบก่อนเรียน เรื่อง วิชาเหมือนสินค้า | แบบทดสอบก่อนเรียน เรื่อง วิชาเหมือนสินค้า | คะแนนแบบทดสอบหลังเรียนสูงกว่าก่อนเรียน |
| ตรวจใบงาน เรื่อง คำศัพท์ วิชาเหมือนสินค้า | ใบงาน เรื่อง คำศัพท์ วิชาเหมือนสินค้า | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมการมีส่วนร่วม ในกิจกรรมกลุ่ม | แบบสังเกตพฤติกรรมการทำงานกลุ่ม | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมความมีวินัย ใฝ่เรียนรู้และมุ่งมั่นการทำงาน | แบบประเมินคุณลักษณะ อันพึงประสงค์ | ผ่านเกณฑ์ระดับพอใช้ ขึ้นไป |

**๑๑. บันทึกผลหลังสอน**

 ผลการสอนการเรียนรู้

........................................................................................................................................................................................................................................................................................................................................................................

 ปัญหาและอุปสรรค

........................................................................................................................................................................................................................................................................................................................................................................

 ข้อเสนอแนะ/แนวทางแก้ไข

......................................................................................................................................................................................................................................................................................................................................................................

ลงชื่อ.................................................................................

 (....................................................................)

วันที่............เดือน.......................................พ.ศ. ..............

**๑๒. ความคิดเห็น/ข้อเสนอแนะของผู้บริหารหรือผู้ที่ได้รับมอบหมาย**

........................................................................................................................................................................................................................................................................................................................................................................

ลงชื่อ............................................................ผู้บริหาร

 (....................................................................)

วันที่............เดือน.......................................พ.ศ. .............

**แผนการจัดการเรียนรู้ที่ ๔๑**

**กลุ่มสาระการเรียนรู้ภาษาไทย ชั้นประถมศึกษาปีที่ ๕**

**รายวิชาภาษาไทย ภาคเรียนที่ ๑**

**หน่วยการเรียนรู้ที่ ๘ เรื่อง วิชาเหมือนสินค้า (วรรณคดีลำนำ) เวลา ๕ ชั่วโมง**

**เรื่อง อ่านจับใจความ วิชาเหมือนสินค้า เวลา ๒ ชั่วโมง**

**๑. สาระสำคัญ/ความคิดรวบยอด**

 การอ่านจับใจความ เป็นการอ่านเพื่อหาส่วนสำคัญของเรื่อง ซึ่งเรียกว่าใจความหรือใจความสำคัญ ซึ่งอาจจะปรากฎอยู่ตามย่อหน้าต่าง ๆ ของเรื่องที่อ่าน อาจอยู่ส่วนต้น ส่วนกลาง ส่วนท้ายของย่อหน้าก็ได้ ซึ่งอ่านแล้วสามารถตั้งคำถาม ใคร ทำอะไร ที่ไหน อย่างไร ทำไม และสรุปใจความสำคัญของเรื่องได้

**๒. มาตรฐานการเรียนรู้/ตัวชี้วัด**

**สาระที่ ๕ วรรณคดีและวรรณกรรม**

 **มาตรฐานการเรียนรู้ ท ๕.๑** เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด** **ท ๕.๑ ป.๕/๑** สรุปเรื่องจากวรรณคดีหรือวรรณกรรมที่อ่าน

 **ท ๕.๑ ป.๕/๒** ระบุความรู้และข้อคิดจากการอ่านวรรณคดีและวรรณกรรมที่สามารถนำไปใช้ในชีวิตจริง

 **ท ๕.๑ ป.๕/๓** อธิบายคุณค่าของวรรณคดีและวรรณกรรม

**๓. จุดประสงค์การเรียนรู้**

**ความรู้ (K)**

-

**ทักษะ/กระบวนการ (P)**

1. สรุปเรื่องจากวรรณกรรมจากเรื่องที่อ่านได้

**เจตคติ (A)**

1. นำข้อคิดจากวรรณกรรมนำไปใช้ในชีวิตประจำวันได้

**๔. สาระการเรียนรู้**

- อ่านจับใจความ เรื่อง วิชาเหมือนสินค้า

**๕. สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

๓. ความสามารถในการใช้ทักษะชีวิต

 - ทักษะการทำงานกลุ่ม

๔. ความสามารถการใช้เทคโนโลยี

**๖. คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นการทำงาน

**๗. ชิ้นงาน/ภาระงาน**

- ใบงานกลุ่ม เรื่อง อ่านจับใจความ วิชาเหมือนสินค้า

**๘. กิจกรรมการเรียนรู้**

 **ชั่วโมงที่ ๑**

 **ขั้นนำ**

1. ครูกล่าวทักทายนักเรียน และให้นักเรียนส่งการบ้าน ใบงาน คำศัพท์ วิชาเหมือนสินค้า ตอนที่ ๒
2. ครูขอดูผลงานใบบันทึกคำศัพท์ แล้วเชื่อมโยงเข้าสู่บทเรียน หลังจากนักเรียนได้เรียนรู้ความหมายของคำศัพท์ยากในบทเรียนแล้ว จะทำให้นักเรียนอ่านจับใจความสำคัญได้รวดเร็วยิ่งขึ้น

 **ขั้นสอน**

1. ครูแจกใบงานกลุ่ม อ่านจับใจความ วิชาเหมือนสินค้า ให้แต่ละกลุ่ม เพื่อเขียนเรียบเรียงใจความสำคัญตามที่ได้รับมอบหมาย กำหนดเวลา ๑๐ นาที ในระหว่างการดำเนินกิจกรรมนักเรียนสามารถใช้บัตรพลังวิเศษได้
2. ครูขออาสาสมัครนำเสนอผลงานหน้าชั้นเรียน โดยครูสอบถามมีกลุ่มใดสรุปได้แตกต่าง หรือมีเรื่องใดเพิ่มเติมบ้าง
3. ครูตรวจสอบความรู้ของนักเรียนจากการอ่านจับใจความสำคัญ โดยให้ตอบคำถาม ดังนี้
* เพราะเหตุใดบางวันชาลีอยากอยู่บ้านมากกว่าไปโรงเรียน
* ใครทำให้ชาลีหัวเสีย
* ภาพใดปรากฏขึ้นที่หน้าจอคอมพิวเตอร์
* ชาลีและแกละทำสิ่งใด เมื่อได้ยินสัญญาณดังมาจากเรือลำใหญ่
* แกละพาชาลีไปหาสิ่งใด
* บทอาขยานที่ได้ชาลีได้ยินนั้น เปรียบเทียบการเรียนกับสิ่งใด
* บทอาขยานเปรียบเทียบร่างกายคนกับสิ่งใด เพราะเหตุใด
1. ครูให้นักเรียนแสดงความคิดเห็น การเปรียบเทียบ บทร้อยกรอง ได้เปรียบเทียบวิชาเหมือนสินค้า เหมาะสมหรือไม่ เพราะเหตุใด

 **ขั้นสรุป**

1. ครูให้นักเรียนแสดงความคิดเห็น ถ้านักเรียนเป็นชาลี **“นักเรียนจะเล่นเกมต่อหรือทำการบ้านต่อ”** เพราะเหตุใด

 **ชั่วโมงที่ ๒**

 **ขั้นนำ**

1. ครูกล่าวทักทายนักเรียน และให้นักเรียนเล่นเกม ร้อยกรองปริศนา โดยให้นักเรียนแบ่งกลุ่ม จำนวน ๒ กลุ่ม กลุ่มละเท่า ๆ กัน ครูแจกบัตรคำเปล่าแล้วให้นักเรียนเขียนคำที่หายไปแล้วติดที่ช่องว่างที่หายไป กลุ่มใดเสร็จก่อนได้ ๕ คะแนน และถ้าถูกต้องได้คำละ ๑ คะแนน กลุ่มใดชนะจะได้รับบัตรพลังวิเศษ
2. ครูเชื่อมโยงเข้าสู่บทเรียน การเรียนในวันนี้จะให้นักเรียนได้อธิบายคุณค่าของบทร้อยกรอง วิชาเหมือนสินค้า

**ขั้นสอน**

1. ครูและนักเรียนสนทนาร่วมกัน
* บทร้อยกรอง วิชาเหมือนสินค้า ให้ข้อคิดสิ่งใดกับนักเรียนบ้าง
* การใช้คำเปรียบเทียบเป็นอย่างไร นักเรียนจำคำศัพท์ที่ได้เรียนคำหรือกลุ่มคำที่แสดงให้เห็นถึงส่วนประกอบของเรือสำเภา ได้หรือไม่ แล้วทำไมผู้แต่งต้องเปรียบเทียบกับเรือสำเภา
1. ครูให้นักเรียนเขียน / เพื่อแบ่งวรรคการอ่าน บทร้อยกรอง วิชาเหมือนสินค้า หน้า ๔๓ หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕ ตามที่นักเรียนได้เรียนหลักการอ่านบทร้อยกรอง
2. ครูให้นักเรียนอ่านออกเสียงแบบปกติ ตามการแบ่งวรรคที่นักเรียนเขียน โดยครูตรวจสอบความถูกต้องและแก้ไข โดยให้นักเรียนแก้ไขการแบ่งวรรคตามที่ครูเฉลยด้วยวิธีการอ่านออกเสียง

วิชา/เหมือนสินค้า อันมีค่า/อยู่เมืองไกล

ต้องยาก/ลำบากไป จึงจะได้/สินค้ามา

จงตั้ง/เอากายเจ้า เป็นสำเภา/อันโสภา

ความเพียร/เป็นโยธา แขนซ้ายขวา/เป็นเสาใบ

นิ้วเป็น/สายระยาง สองเท้าต่าง/สมอใหญ่

ปากเป็น/นายงานไป อัชฌาสัย/เป็นเสบียง

สติ/เป็นหางเสือ ถือท้ายเรือ/ไว้ให้เที่ยง

ถือไว้/อย่าให้เอียง ตัดแล่นเลี่ยง/ข้ามคงคา

ปัญญา/เป็นกล้องแก้ว ส่องดูแถว/แนวหินผา

เจ้าจง/เอาหูตา เป็นล้าต้า/ฟังดูลม

ขี้เกียจ/คือปลาร้าย จะทำลาย/ให้เรือจม

เอาใจ/เป็นปืนคม ยิงระดม/ให้จมไป

จึงจะได้/สินค้ามา คือวิชา/อันพิสมัย

จงหมั่น/มั่นหมายใจ อย่าได้คร้าน/การวิชา

1. นักเรียนอ่านออกเสียงพร้อมกันอีกครั้ง ตามการแบ่งวรรคการอ่านที่ถูกต้อง

 **ขั้นสรุป**

1. ครูและนักเรียนสนทนาร่วมกันถึงคุณค่าของวรรณกรรมที่อ่าน ซึ่งเป็นการสอนให้นักเรียนมีความขยันหมั่นเพียร เห็นความสำคัญของการศึกษา

**๙. สื่อและแหล่งการเรียนรู้**

๑. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

๒. ใบกิจกรรมกลุ่ม การอ่านจับใจความ วิชาเหมือนสินค้า

๓. เกม ร้อยกรองปริศนา

 **แหล่งการเรียนรู้**

-

**๑๐. การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| ตรวจใบงานกลุ่ม เรื่อง การอ่านจับใจความ วิชาเหมือนสินค้า | แบบประเมินการอ่านจับใจความสำคัญ | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมการมีส่วนร่วม ในกิจกรรมกลุ่ม | แบบสังเกตพฤติกรรมการทำงานกลุ่ม | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมความมีวินัย ใฝ่เรียนรู้และมุ่งมั่นการทำงาน | แบบประเมินคุณลักษณะ อันพึงประสงค์ | ผ่านเกณฑ์ระดับพอใช้ ขึ้นไป |

**๑๑. บันทึกผลหลังสอน**

 ผลการสอนการเรียนรู้

........................................................................................................................................................................................................................................................................................................................................................................

 ปัญหาและอุปสรรค

........................................................................................................................................................................................................................................................................................................................................................................

 ข้อเสนอแนะ/แนวทางแก้ไข

......................................................................................................................................................................................................................................................................................................................................................................

ลงชื่อ.................................................................................

 (....................................................................)

วันที่............เดือน.......................................พ.ศ. ..............

**๑๒. ความคิดเห็น/ข้อเสนอแนะของผู้บริหารหรือผู้ที่ได้รับมอบหมาย**

........................................................................................................................................................................................................................................................................................................................................................................

ลงชื่อ............................................................ผู้บริหาร

 (....................................................................)

วันที่............เดือน.......................................พ.ศ. .............

**แผนการจัดการเรียนรู้ที่ ๔๒**

**กลุ่มสาระการเรียนรู้ภาษาไทย ชั้นประถมศึกษาปีที่ ๕**

**รายวิชาภาษาไทย ภาคเรียนที่ ๑**

**หน่วยการเรียนรู้ที่ ๘ เรื่อง วิชาเหมือนสินค้า (วรรณคดีลำนำ) เวลา ๕ ชั่วโมง**

**เรื่อง บทอาขยาน วิชาเหมือนสินค้า เวลา ๒ ชั่วโมง**

**๑. สาระสำคัญ/ความคิดรวบยอด**

 บทอาขยานคือ บทท่องจำ การเล่า การสวด เรื่อง นิทาน ซึ่งเป็นการท่องจำข้อความหรือคำประพันธ์ที่ชอบ บทร้องกรองที่ไพเราะ โดยอาจตัดตอนมาจากหนังสือวรรณคดีเพื่อให้ผู้ท่องจำได้ และเห็นความงามของบทร้อยกรอง ทั้งในด้านวรรณศิลป์ การใช้ภาษา เนื้อหา และวิธีการประพันธ์

**๒. มาตรฐานการเรียนรู้/ตัวชี้วัด**

**สาระที่ ๕ วรรณคดีและวรรณกรรม**

 **มาตรฐานการเรียนรู้ ท ๕.๑** เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด** **ท ๕.๑ ป.๕/๔** ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

**๓. จุดประสงค์การเรียนรู้**

**ความรู้ (K)**

-

**ทักษะ/กระบวนการ (P)**

1. ท่องจำบทอาขยาน วิชาเหมือนสินค้าได้

**เจตคติ (A)**

1. เห็นคุณค่าการท่องจำบทอาขยาน วิชาเหมือนสินค้าได้

**๔. สาระการเรียนรู้**

- บทอาขยาน วิชาเหมือนสินค้า

**๕. สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

**๖. คุณลักษณะอันพึงประสงค์**

1. มีวินัย
2. ใฝ่เรียนรู้
3. มุ่งมั่นการทำงาน

**๗. ชิ้นงาน/ภาระงาน**

- ท่องจำบทอาขยาน วิชาเหมือนสินค้า

**๘. กิจกรรมการเรียนรู้**

 **ชั่วโมงที่ ๑**

 **ขั้นนำ**

1. ครูกล่าวทักทายนักเรียน และเปิดวิดีโอ เรื่อง บทอาขยานวิชาเหมือนสินค้า
2. หลังจากจบการรับชม ครูสอบถามนักเรียนรู้สึกอย่างไรหลังจากฟังการอ่านด้วยทำนองเสนาะ แล้ว การอ่านแบบปกติกับแบบทำนองเสนาะ แบบใดให้ความรู้สึกไพเราะมากกว่ากัน เพราะเหตุใด
3. ครูเชื่อมโยงเข้าสู่บทเรียน หลังจากจบบทเรียน นักเรียนจะต้องท่องบทอาขยานวิชาเหมือนสินค้าให้ได้

**ขั้นสอน**

1. ครูและนักเรียนสนทนาร่วมกัน “ทำไมต้องท่องจำบทประพันธ์” โดยใช้สื่อ PowerPoint
2. ครูอ่านออกเสียงด้วยทำนองเสนาะ วิชาเหมือนสินค้า แล้วให้นักเรียนอ่านทำนองเสนาะตาม
3. นักเรียนแบ่งกลุ่ม กลุ่มละ ๕ คน เพื่อฝึกอ่านทำนองเสนาะ วิชาเหมือนสินค้า
4. ครูให้นักเรียนแต่ละกลุ่มอ่านทำนองเสนาะหน้าชั้นเรียน โดยครูให้นักเรียนเลือกกลุ่มที่อ่านออกเสียงได้ดีที่สุด

**ขั้นสรุป**

1. ครูให้นักเรียนท่องบทอาขยาน วิชาเหมือนสินค้า จะมีการวัดผลในชั่วโมงต่อไป

 **ชั่วโมงที่ ๒**

 **ขั้นนำ**

1. ครูกล่าวทักทายนักเรียน และสอบถามนักเรียนทราบหรือไม่บทอาขยาน วิชาเหมือนสินค้า ที่นักเรียนได้ท่องนั้น เป็นบทร้อยกรองที่แต่งด้วยคำประพันธ์ใด
2. ครูเฉลย บทร้อยกรอง วิชาเหมือนสินค้า แต่งด้วยกาพย์ยานี ๑๑ ซึ่งนักเรียนจะได้แต่งกาพย์ยานี ๑๑ ในภาคการเรียนที่ ๒

**ขั้นสอน**

1. ครูให้นักเรียนท่องบทอาขยาน วิชาเหมือนสินค้า เริ่มต้นด้วยเลขที่ ๑ จนถึง เลขที่สุดท้าย
2. ครูเป็นผู้ประเมินผลรายบุคคล โดยครูบอกข้อดี และข้อที่ต้องปรับปรุงแก้ไขของนักเรียนแต่ละคน เพื่อให้นำไปปรับปรุง

**ขั้นสรุป**

1. ครูและนักเรียนสนทนาร่วมกันถึงคุณค่าของการท่องบทอาขยาน
2. นักเรียนทำแบบทดสอบหลังเรียน เรื่อง วิชาเหมือนสินค้า จำนวน ๑๐ ข้อ โดยกากบาทเลือกคำตอบที่ถูกต้อง กำหนดเวลา ๑๐ นาที เมื่อครบเวลาที่กำหนด ส่งคืนครูเพื่อนำไปประเมินผล

**๙. สื่อและแหล่งการเรียนรู้**

๑. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต วรรณคดีลำนำ ชั้นประถมศึกษาปีที่ ๕

๒. แบบทดสอบหลังเรียน เรื่อง วิชาเหมือนสินค้า

๓. วิดีโอ เรื่อง บทอาขยานวิชาเหมือนสินค้า

 ที่มา https://www.youtube.com/watch?v=uKKY2Ad6OUs

**แหล่งการเรียนรู้**

-

**๑๐. การวัดและการประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| ประเมินการท่องจำอาขยาน วิชาเหมือนสินค้า | แบบประเมินการท่องจำบทอาขยาน | ๒ คะแนนขึ้นไป ผ่านเกณฑ์ |
| ตรวจแบบทดสอบหลังเรียน เรื่อง วิชาเหมือนสินค้า | แบบทดสอบหลังเรียน เรื่อง วิชาเหมือนสินค้า | แบบทดสอบหลังเรียนสูงกว่าก่อนเรียน |
| สังเกตพฤติกรรมการมีส่วนร่วม ในกิจกรรมกลุ่ม | แบบสังเกตพฤติกรรมการทำงานกลุ่ม | ร้อยละ ๖๐ ขึ้นไป ผ่านเกณฑ์ |
| สังเกตพฤติกรรมความมีวินัย ใฝ่เรียนรู้และมุ่งมั่นการทำงาน | แบบประเมินคุณลักษณะ อันพึงประสงค์ | ผ่านเกณฑ์ระดับพอใช้ ขึ้นไป |

**๑๑. บันทึกผลหลังสอน**

 ผลการสอนการเรียนรู้

........................................................................................................................................................................................................................................................................................................................................................................

 ปัญหาและอุปสรรค

........................................................................................................................................................................................................................................................................................................................................................................

 ข้อเสนอแนะ/แนวทางแก้ไข

......................................................................................................................................................................................................................................................................................................................................................................

ลงชื่อ.................................................................................

 (....................................................................)

วันที่............เดือน.......................................พ.ศ. ..............

**๑๒. ความคิดเห็น/ข้อเสนอแนะของผู้บริหารหรือผู้ที่ได้รับมอบหมาย**

........................................................................................................................................................................................................................................................................................................................................................................

ลงชื่อ............................................................ผู้บริหาร

 (....................................................................)

วันที่............เดือน.......................................พ.ศ. .............